תקוף, תעשה פיגועים

תקוף, תעשה פיגועים (בערבית: زلزل أمن اسرائيل, זַלְזֶל אַמְן אִסְרַאאִיל, "זעזע את ביטחון ישראל") הוא שיר תעמולה שהופק על ידי גדודי עז א-דין אל-קסאם, הזרוע הצבאית של חמאס. השיר, שנכתב במקורו בערבית ופורסם בשנת 2012, התפרסם בגרסה העברית במהלך מבצע צוק איתן בקיץ 2014. הוא הפך בציבור הישראלי ללהיט קומי וגרסאות כיסוי היתוליות ופארודיות רבות הופקו בישראל כתגובה. הגרסה העברית לשיר פורסמה על ידי חמאס במהלך העימות ברצועת עזה כחלק מהמאבק הפסיכולוגי והתעמולתי של הארגון. גרסה זו מושרת על ידי זמרים עזתיים ומילותיה קוראות ומעודדות לבצע פיגועים בישראל וביושביה. בחירת המילים בתרגום לעברית מליצית והגיית הזמרים מעט משובשות. הקליפ המלווה אותו מציג תעמולה מיליטנטית. מסיבות אלו ובשל הלחן הקליט הפך השיר ללהיט הומוריסטי בקרב הישראלים ובהמשך הוקלטו לו גרסות כיסוי ופארודיה רבות, והוא אוזכר בתוכניות טלוויזיה ישראליות. גם ברשתות החברתיות בלט השיר כמקור ונושא לבדיחות. כך למשל הסטנדאפיסט שלום אסייג ביצע את השיר כמערכון בו הוא מגלם מתמודד באודישן לתוכנית The Voice ישראל. השיר הוסר מערוץ היוטיוב של חמאס משום שתויג כהפרת המדיניות של יוטיוב האוסרת על דברי שטנה, אך עותקים שלו הועלו לאתר. השיר בנוי מפזמון חוזר ושישה בתים, כאשר יש בתים המושרים פעם אחת, יש פעמיים, ויש שלוש. יש בתים שאחריהם הפזמון מושר פעם או פעמיים ויש שלא. ניתן לראות במשפט "כקורי עכביש הם מתגלים" הֶרמז לנאום קורי העכביש. השיר משתמש במשלב מוגבה (כמו בביטוי "אבד עליו הכלח") לצד שיבושים בלתי-תקניים בתחביר ובאוצר מילים. פזמון: תקוף, תעשה פיגועים טלטל, גרום לזעזועים חסל את כל הציונים זעזע את ביטחונה של ישראל בית ראשון (פעמיים): לחתור למגע עם הציונים לשרוף מחנות וחיילים את ביטחון של ישראל זעזע לחצוב להבות אש וולקנים פזמון חוזר (פעמיים) בית שני (פעמיים): מדינת חולשה ותעתועים מעמד במלחמה לא מחזיקים כקורי עכביש הם מתגלים כשהמפגש עם אבירים בית שלישי: זעזע את ביטחונה של ישראל תדליק בליבה כמו כּוּרים מוטט אותה עד ליסודות תדביר את קן התיקנים גרש את כל הציונים פזמון חוזר בית רביעי (פעמיים): לבבות הציונים כל אחד פונה לכיוון אחר ואין מזדהה ממוות נבהלים והם מתחבאים מאחורי חומות וממוגנים בית שלישי פזמון חוזר בית חמישי (פעמיים): צבא של אשליה ולא יוצלח אבד עליו הכלח, ונאלח חייליו כעכברים בשדה יבש קרב ובא מותם בירי תפתח בית שלישי פזמון חוזר בית שישי (פעמיים): תמטיר כבר אותם המון טילים תעשה את עולמם מחזה אימים תצרוב להם בתודעה נס גדול כי הם מגורשים ואנו נשארים בית שלישי בית ראשון (פעמיים) נאצר מחכה לרבין יאללה יא נסראללה ארז רונן, קום תעשה פיגועים של החמאס מסתמן כלהיט החם של הקיץ בישראל, באתר "חורים ברשת", 20 ביולי 2014 ירון שניידר, ‏פיגועים, פיצוצים - והכל בחרוזים. להיט המלחמה של חמאס: "חסל את הציונים", באתר ‏מאקו‏, 11 ביולי 2014 לירן חסון, עם ישראל לא מתעסקים: התגובה הישראלית לשיר החמאס אליאור לוי, חמאסניק נולד: "כך תעשה ביגועים". צפו, באתר ynet, 12 ביולי 2014 פיד מי: תקוף, תעשה להיטים, באתר ynet, 30 ביולי 2014 Yoram Hazony, How a Hamas Anthem Became a Hit in Israel, Tablet Magazine, August 8, 2014 חיים אבני, תקוף תעשה פיגועים: המיטב, כיכר השבת, 11 באוגוסט 2014 (כמה גרסאות) אורי רדלר, בלוג "האונה" - מאמרים, תקוף, תעשה פיגועים: ישראל והצל; ניתוח שאיפות החמאס לפי השיר "زلزل أمن إسرائيل" تحتل الملاهي الليلية الإسرائيلية כתבה בערבית על השימוש הישראלי בשיר كيف تعامل الإسرائيليون مع أغنية حماس "زلزل أمن إسرائيل"؟ הגירסה הערבית של השיר, סרטון באתר יוטיוב Hamas taunts Israel with battle song in Hebrew, אתר אל-ערביה באנגלית, 12 ביולי 2014 הסרטון בפייסבוק אביב מזרחי, תקוף סימבה, עשה פיגועים, באתר ynet, 29 ביולי 2014